শিশুদের মোবাইল আসক্তি রুখতে কী করবেন বাবা-মা? বিশেষজ্ঞরা জানালেন টিপস

কলকাতা: আধুনিক জীবনে মোবাইল (Mobile) বা ট্যাবলেট শিশুদের হাতের খেলনা হয়ে দাঁড়িয়েছে। অনেক সময় দেখা যায়, খাওয়ানোর সময় বা শান্ত রাখার জন্য বাবা-মায়েরা নিজেরাই সন্তানের হাতে ফোন ধরিয়ে দেন। সাময়িকভাবে এতে সুবিধা হলেও দীর্ঘমেয়াদে শিশুর শারীরিক ও মানসিক বিকাশে এর ক্ষতিকর প্রভাব পড়তে পারে বলে সতর্ক করছেন বিশেষজ্ঞরা (Phone addiction)। তাঁদের মতে, শিশুর মোবাইল নির্ভরতা কমাতে হলে অভিভাবকদেরই প্রথমে সচেতন হতে হবে।

নিজে থেকে উদাহরণ তৈরি করুন

শিশুরা বড়দের দেখে শিখে। তাই বাবা-মায়েরা যদি সবসময় ফোনে ব্যস্ত থাকেন, তবে শিশুরাও সেই অভ্যাস গড়ে তোলে। ফলে খাওয়ানোর সময় বা পারিবারিক আড্ডায় মোবাইল ব্যবহার এড়িয়ে চলার পরামর্শ দিচ্ছেন বিশেষজ্ঞরা।

আরও পড়ুন: বাড়িতে বানিয়ে ফেলুন বাদশাহী পনির, রইল প্রণালী

মোবাইল দিয়ে খাওয়ানো বন্ধ করুন

শিশুকে দ্রুত খাওয়ানোর জন্য ফোন ধরিয়ে দেওয়া সহজ মনে হলেও এটি দীর্ঘমেয়াদে ক্ষতিকর। ধীরে ধীরে খাবারের প্রতি আগ্রহ তৈরি করার দিকেই নজর দিতে হবে।

প্রযুক্তি ব্যবহারে সীমা টানুন

পুরোপুরি মোবাইল দূরে রাখা সম্ভব নয়। তবে দিনে কতক্ষণ ব্যবহার করবে, সেই নিয়ম স্পষ্ট করে দিতে হবে। পাশাপাশি ইন্টারনেটের সুফল ও কুফল শিশুদের বোঝাতে হবে।

বিকল্প আনন্দ দিন

শিশুর মোবাইল নির্ভরতার অন্যতম কারণ হলো একাকিত্ব। তাই পরিবারের সদস্যরা সময় বের করে খেলাধুলো, গল্প, ঘোরাঘুরি বা অন্যান্য কার্যকলাপে বাচ্চাদের যুক্ত করলে স্বাভাবিকভাবেই স্ক্রিনের প্রতি আকর্ষণ কমবে।

বিশেষজ্ঞদের মতে, শিশুদের স্ক্রিন টাইম কমাতে হলে অভিভাবকদেরই সচেতন ও সক্রিয় ভূমিকা নিতে হবে। নিয়মিত যোগাযোগ, খেলার সঙ্গ এবং স্নেহের স্পর্শ—এসবই হতে পারে আসল সমাধান।

দেখুন আরও খবর:

The post শিশুদের মোবাইল আসক্তি রুখতে কী করবেন বাবা-মা? বিশেষজ্ঞরা জানালেন টিপস first appeared on KolkataTV.